./data/phi0474/phi013/phi0474.phi013.perseus-lat2.xml
illud vero nonne ita praesens est ut nutu							Iovis optimimaximi factum esse videatur, ut, cum hodierno die mane per							forum meo iussu et coniurati et eorum indices in aedem Concordiae							ducerentur, eo ipso tempore signum statueretur? quo conlocato							atque ad vos senatumque converso omnia et senatus et vos quae erant contra salutem omnium cogitata inlustrata et patefacta vidistis